

**ประกาศองค์การบริหารส่วนตำบลนาบอน**

**เรื่อง บัญชีรายการที่ดินและสิ่งปลูกสร้าง (ภ.ด.ส.3) ชุดที่ 2**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 อาศัยอำนาจตามพระราชบัญญัติภาษีที่ดินและสิ่งปลูกสร้าง พ.ศ.2562 มาตรา 30 และตามระเบียบกระทรวงมหาดไทยว่าด้วยการดำเนินการตาม พระราชบัญญัติภาษีที่ดินและสิ่งปลูกสร้าง พ.ศ. 2562 ข้อ 23 ให้องค์กรปกครองส่วนท้องถิ่น นำข้อมูลที่ดินและสิ่งปลูกสร้างภายในเขตองค์กรปกครองส่วนท้องถิ่นที่สำรวจแล้ว มาจัดทำบัญชีรายการที่ดินและสิ่งปลูกสร้าง และเพื่อประกาศไว้ ณ สำนักงานหรือที่ทำการองค์กรปกครองส่วนท้องถิ่น หรือสถานที่อื่นตามที่เห็นสมควร ไม่น้อยกว่าสามสิบวัน พร้อมทั้งจัดส่งข้อมูลที่เกี่ยวข้องให้ผู้เสียภาษีแต่ละรายทราบ นั้น

 บัดนี้ องค์การบริหารส่วนตำบลนาบอน ได้ดำเนินการสำรวจที่ดินและสิ่งปลูกสร้างที่อยู่ภายในเขตองค์กรปกครองส่วนท้องถิ่น เสร็จสิ้นแล้ว อาศัยอำนาจตามมาตรา 30 และ 34 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 ประกอบกับข้อ 23 – 24 ของระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 องค์การบริหารส่วนตำบลนาบอน จึงขอประกาศบัญชีรายการที่ดินและสิ่งปลูกสร้าง (ภ.ด.ส.3)ประจำปี พ.ศ. 2563 ไว้ ณ องค์การบริหารส่วนตำบลนาบอนเป็น**เวลา** **30 วัน** พร้อมทั้งได้จัดส่งบัญชีรายการดังกล่าวให้กับผู้เสียภาษีแต่ละรายทราบถึงรายการทรัพย์สินของท่านทางไปรษณีย์ลงทะเบียนตอบรับทั้งนี้ หากผู้เสียภาษีรายใดตรวจสอบรายการแล้ว เห็นว่าบัญชีที่ดินและสิ่งปลูกสร้าง (ภ.ด.ส.3) ที่ได้จัดทำขึ้นไม่ถูกต้องตามความเป็นจริง ท่านสามารถเขียนคำร้องเพื่อขอแก้ไขให้ถูกต้องได้ ตามมาตรา 312 วรรคหนึ่ง แห่งพระราชบัญญัติภาษีที่ดินและสิ่งปลูกสร้าง พ.ศ. 2562 ณ กองคลัง องค์การบริหารส่วนตำบลนาบอน หรือสอบถามเพิ่มเติมได้ที่หมายเลขโทรศัพท์ 075-450365 หรือจากเว็บไซต์องค์การบริหารส่วนตำบลนาบอน ( [WWW.nabon.go.th](http://WWW.nabon.go.th) ) ได้ ในวันและเวลาราชการ.

 จึงประกาศมาเพื่อทราบโดยทั่วกัน

 ประกาศ ณ วันที่ 25 เดือน พฤษภาคม พ.ศ. ๒๕๖3

